**Tietotuoteseloste: Hallinnolliset aluejaot** **(vektori) 1:250 000**

1. Käyttö

Tätä tietotuotetta voidaan käyttää sovelluksissa, joissa käytetään vektorimuotoisia kuntarajoja, maakuntarajoja, aluehallintovirastojen toimialueiden rajoja, hyvinvointialueiden rajoja ja valtakunnanrajaa. Tietotuote sopii tausta-aineistoksi, erilaisiin analyyseihin sekä karttatuotteiden raaka-aineeksi.

1. Tietotuote
   1. Nimi

Hallinnolliset aluejaot (vektori) 1:250 000

* 1. Tietoa määrittelystä

Tietotuote sisältää vektorimuodossa tiedon Suomen kuntajaosta vuoden alussa. Lisäksi tietotuote sisältää maakuntien alueet, aluehallintovirastojen toimialueet, hyvinvointialueet ja valtakunnan alueen. Tuote on sopiva käytettäväksi mittakaavassa 1:250 000.

Tietotuote pohjautuu kuntajako 1:250 000 -aineistoon. Em. aineisto on tehty yleistämällä kuntajako 1:100 000 -aineisto. Tietotuotteessa on mukana kaikki enklaavit, jotka ovat suurempi kuin 100 hehtaaria.

Enklaavi on kunnan pääasiallisesta alueesta erillään oleva alue, kunnan osa, joka on toisen kunnan sisällä tai toisten kuntien kokonaan ympäröimä alue.

Tietotuote sisältää kuntanumerot, kuntien nimet (suomeksi, ruotsiksi tai molemmilla kielillä), kuntien rajat ja alueet sekä tiedon kunnan pinta-alasta eriteltynä maa- ja vesi-pinta-alaan (Shape ja GeoPackage formaatit). Kuntajakoalueissa on tieto siitä, onko alue pääalue vai enklaavi. Ko. tiedon perusteella enklaavit voi jättää näyttämättä. Lisäksi tuotteessa ovat mukana vastaavat tiedot maakunnista, hyvinvointialueista ja aluehallintovirastoista. Maakunnat ja aluehallintovirastot on yleistetty siten, ettei niissä ei ole mukana enklaaveja.

1. Tietosisältö ja rakenne

Tietotuote on tehty INSPIRE -direktiivin ja sen hallinnollisten yksiköiden tietotuotemäärittelyn mukaisesti:

<https://inspire.ec.europa.eu/schemas/au/4.0/AdministrativeUnits.xsd>

INSPIRE:n skeemaa vastaava ohjedokumentti:

<https://xml.nls.fi/Kuntajako/Asiakasdokumentaatio/Skeemakuvaus/INSPIRE_DataSpecification_AU_v3.0.1.pdf>

Skeemaa on sovellettu seuraavan dokumentin mukaisesti:

[https://xml.nls.fi/Kuntajako/Asiakasdokumentaatio/Skeemakuvaus/NLSF\_AU\_schema\_documentation\_4.0.html](http://xml.nls.fi/Kuntajako/Asiakasdokumentaatio/Skeemakuvaus/NLSF_AU_schema_documentation_4.0.html)

1. Vertausjärjestelmät

Koordinaattijärjestelmät:

Tuotteen koordinaattijärjestelmä on ETRS89-TM35.

Aikajärjestelmä:

Päiväykset ilmaistaan ISO 19108 Geographic information - Temporal Schema -standardin mukaista tapaa käyttäen.

1. Tiedon laatu

Valmiusaste:

Hallinnolliset aluejaot kattavat koko Suomen.

Looginen eheys:

Hallinnolliset aluejaot on käsitteellisesti ja topologisesti eheä.

Sijaintitarkkuus:

Kuntien rajat on yleistetty mittakaavaan sopivaksi.

Aikatarkkuus:

Hallinnolliset aluejaot vastaavat tammikuun ensimmäisen päivän (1.1.) tilannetta. Muulloin kuin vuodenvaihteessa voi tapahtua vain vähäisiä kuntarajan muutoksia ja ne näkyvät seuraavan vuoden tuotteessa.

Teemallinen tarkkuus:

Tuote ei sisällä rantaviivatietoa, minkä vuoksi maa- ja vesialueen erottamien ei ole mahdollista.

1. Ylläpito

Uusi tuote tehdään kalenterivuoden alussa kuntajakoaineiston päivittämisen jälkeen.

1. Esitystapa

Esimerkkikuva:



1. Jakelutiedot

Datatiedoston formaatti: GML 3.2.1, Shp, GeoPackage

Nimi: Geographic Markup Language, Shape, GeoPackage

Versio: 1.0

Kattavuus: koko Suomi

Datatiedostot: 2 kpl

Ladattavan tiedoston koko (.zip): 1,1 MB, 0.6 MB, 0.9 MB

Tuote on ladattavissa osoitteesta:

<https://asiointi.maanmittauslaitos.fi/karttapaikka/tiedostopalvelu>

Palautetta voi antaa osoitteessa <https://www.maanmittauslaitos.fi/yhteydenotto>

1. Metatiedot

Katso Hallinnolliset aluejaot (vektori) aineistokuvaus, <https://www.maanmittauslaitos.fi/kartat-ja-paikkatieto/aineistot-ja-rajapinnat/tuotekuvaukset/hallinnolliset-aluejaot-vektori>